text: Fá týdningarmiklastu fráboðanirnar um COVID-19 frá danska heilsustýrinum og donsku stjórnini á føroyskum.
text: #000000
text: Fyribyrg smittu í gerandisdegnum / Forebyg smitte i hverdagen
text: #000001
text: Hvønn skal eg seta meg í samband við um koronasmittu? / Kontaktinformation ved smitte
text: #000002
text: Bræv frá Sundhedsstyrelsen í samb. við at skúlar (0.-5. flokkar) og ansingartilboð byrja / Brev fra Sundhedsstyrelsen vedr. opstart af skole (0.-5. klasse) og dagtilbud
text: #000003
text: Góð ráð til barnakonur - Gode råd til gravide
text: #000005
text: Leiðreglur um børn og spæliavtalur - Retningslinjer om børn og legeaftaler
text: #000006
text: FAQ til barnafamiljur - FAQ til børnefamilier
text: #000007
text: Appin ger tað møguligt at geva boð um smittuvanda til fólk, tú hevur verið í samband við, men ikki kennir sum t.d. í almennum flutningi ella á matstovum.
text: #000010
text: Tess fleiri, ið brúka appina, tess fleiri smittuketur kunnu slítast.
text: #000011
text: Boð, um tú hevur verið tætt við ein persón, ið er testaður positivur fyri koronavirus. Tú fært boð um tilmæli hjá myndugleikunum, so smittuketan kann slítast.Møguleika at senda boð til onnur, tú hevur verið í samband við, um tú ert testaður positivur fyri koronavirus. Tú sendir boð til onnur, uttan at tey síggja hvør tú ert, hvar ella nær tey hava verið tætt við teg.
text: #000012
text: Harumframt letur Udenrigsministeriet upp fyri ferðum til einstøk lond uttanfyri for EU/Schengen og UK, har EU metir, at smittugongdin er undir ella tað sama sum miðaltalið fyri EU. Ein fortreyt er eisini, at landið ikki hevur innferðaravmarkingar ella karantenukrav fyri donsk ferðandi, og at tann almenna trygdarstøðan í landinum er nøktandi.
text: #000017
text: Fyri lond, har ferðavegleiðingin er gul, heitir Udenrigsministeriet teg á at vera eyka varin, halda teg dagførdan um ferðavegleiðingina í landinum og fylgja serligu ferðaráðunum hjá Udenrigsministeriet til eina tíð við COVID-19. Tað verður eisini mælt til at taka appina Rejseklar niður og melda til Danskerlisten. So fært tú upplýsingar, um broytingar verða í ferðavegleiðingini í tí landi, tú ferðast til.
text: #000018
text: Tú finnur dagførdar upplýsingar um tey einstøku londini á heimasíðunum hjá donsku ambassadunum. Hetta kann vera upplýsingar um ferðaavmarkingar og onnur tiltøk frá lokalu myndugleikunum fyri at bremsa smittuspjaðingini.
text: #000019
text: Danmark hevur ikki ambassadur í øllum londum. Nakrar ambassadur fevna um fleiri lond. Tú finnur viðkomandi ambassadu, við at skriva navnið á landinum her
text: #000020
text: Upplatingin av Danmark er á 3. stigi nú
text: #000021
text: Frá mánadegnum 8. juni 2020 lata fleiri partar av Danmark upp aftur. Hetta snýr seg um:
text: #000022
text: Orsakað av regionalum munum í smittutrýstinum eru eisini regionalir munir í sambandi við upplatingini av landinum. Til dømis hava øll almenn starvsfólk vestur fyri Stórabelt nú møguleika fyri at møta á arbeiðsplássinum. Almennu arbeiðsplássini í Región Sjælland og í Región Hovedstaden væntast at lata upp mánadagin 15. juni.
text: #000026
text: Mørkini lata partvís uppaftur, men tað verður enn mælt frá uttanlandsferðum
text: #000027
text: Upprit frá tíðindafundi í Statsministeriet fríggjadagin 29. mai 2020
text: #000028
text: Mælt verður frá øllum uttanlandsferðum til og við 31. august. Ferðir til Noreg, Ísland og Týskland eru undantiknar.
text: #000029
text: Frá 15. juni letur Danmark mørkini upp aftur fyri vitjandi frá Noregi, Íslandi og Týsklandi. Tó verða nakrar avnarkingar fyri ferðafólk úr hesum londum. M.a. skulu tey gista í minst 6 nætur í Danmark fyri at sleppa at ferðast inn, og tey kunnu ikki gista í høvuðsstaðnum. Stikkprøvar verða eisini tiknir við mørkini.
text: #000030
text: Fyribils verður markið verandi stongt fyri vitjandi úr Svøríki. Hetta er grundað á øðrvísi háttinum hjá grannalandinum at handfara koronastøðuna.
text: #000031
text: Eftir summarferiuna verða mørkini til restina av Schengen-londunum latin upp.
text: #000032
text: Ferðast man til onnur lond, er man í vanda fyri at verða smittaður og taka smittuna við heim. Tí verður mælt frá at ferðast til størri býir. Tað verður eisini mælt til, at man sum ferðandi kunnar seg um lokalu avmarkingarnar ílandinum.
text: #000034
text: Heilsumyndugleikarnir heita staðiliga á, at man fer í 14 dagar sóttarhald aftaná uppihald uttanlands, eisini um tað snýr seg um ein stuttan túr til Svøríki.
text: #000035
text: Nú kanst tú sjálvur bíleggja tær eina koronakanning – enntá uttan sjúkueyðkenni
text: #000036
text: Tað er ikki longur neyðugt við ávising frá lækna at fáa tíð til eina koronakanning. Framyvir skulu allir vaksnir borgarar í Danmark sjálvir kunna bíleggja eina tíð á heimasíðuni . Hetta krevur bert, at man ritar inn við Nem-ID.
text: #000037
text: Man kann bíleggja tíð til kanning, sama um man hevur sjúkueyðkenni ella ikki. Tá ið man hevur fingið eina tíð, verður kanningin gjørd í einum av hvítu tjøldunum, ið eru sett upp til endamálið kring landið.
text: #000039
text: Heilsumálaráðharrin minnir tó á, at ein negativ koronakanning ikki merkir, at man ikki skal leggja lag í leiðreglurnar um frástøðu og reinføri. Kanningin er nevniliga ikki 100% eftirfarandi, og tað kann koma fyri, at virusið ikki verður uppdagað av kanningini, hóast persónurin er smittaður.
text: #000040
text: Stjórnin kunnar um nýggja offensiva strategi fyri kanningar og smittusporing
text: #000041
text: Útkast frá tíðindafundi í Statsministeriet, 12.mai 2020
text: #000042
text: Danmark hevur í seinastuni skrúva nógv upp fyri kanningum av COVID-19 og er í løtuni eitt av londunum í verðini, ið kannar flest fólk mett út frá talið av íbúgvum. Men vit skulu verða enn betri. Tí um smittan kyknar aftur, skulu vit gerast varug við tað til tíðina, og tí er neyðugt við einari virknari smittusporing.
text: #000043
text: Tørvur er á at avbyrgja tey sjúku, so vit kunnu slíta smittuketuna uttan at lata samfelagið aftur aftur. Samstundis er neyðugt at tryggja, at eldri og sárbær eisini kunnu fáa teirra vanliga gerandisdag og frælsi aftur, so tey kunnu síggja børn og barnabørn aftur.
text: #000044
text: Nýggja strategiin fyri virknari smittusporing hevur við sær: Tá ið ein persónur verður staðfestir sjúkur, fara myndugleikarnir frá hesu vikuni at byrja at finna fram til hvønn tann smittaði hevur verið í samband við. Hesir persónarnir kunnu so kannast og avbyrgjast skjótast gjørligt, áðrenn smittan røkkur víðari. Stjórnin stovnar eina beinleiðis linju, ið skal hjálpa smittaðum við at spora sambandið, og tryggja at smittuketan verður slitin.
text: #000045
text: Harafturat ger stjórnin, saman við landsins kommunum, avbyrgingarhøli tøk til borgarar, ið ikki hava møguleika fyri at avbyrgja seg í egnum heimi.
text: #000046
text: Sikkerhedsstyrelsen ávarar ímóti heimagjørdum munnbindum
text: #000047
text: Einstøk fólk eru farin at seyma ella binda munndbind. Men heimabundin og seymað munnbind geva falskan tryggleika, ávarar Sikkerhedsstyrelsen.
text: #000048
text: Falski tryggleikin kemur av, at man heldur, man er vardur og tí ikki er so varin við handreinføri og frástøðu. Men heimagjørd munndbind verja neyðturviliga ikki ímóti sjúkum sum COVID-19, tí virusbitlar kunnu gott ota seg ígjøgnum.
text: #000049
text: Verndarútgerð sum munnbind skulu liva upp til nógv teknisk krøv fyri at veita verju ímóti sjúku. Brúkarin skal halda eyga við, um andlitsmaskan er útgjørd við einum sjónligum ”CE-merki,” merkið, ið verður brúkt til persónliga verndarútgerð.
text: #000050
text: Sikkerhedsstyrelsen heldur fast við, at man skal fylgja tilmælunum hjá Sundhedsstyrelsen um frástøðu og reinføri sum høvuðsfyribyrging ímóti COVID-19.
text: #000052
text: Danir hava liva eftir vegleiðingunum hjá myndugleikunum um frástøðu, reinføri o.a. Tí er framhaldandi møguligt so líðandi at lata Danmark upp aftur. Leiðreglurnar hjá heilsumyndugleikunum um kropsliga frástøðu og gott reinføri eru enn galdandi, og tað er avgerandi, at tær enn verða fylgdar, um upplatingin skal eydnast.
text: #000055
text: Umframt tær kendu leiðreglurnar verður latið upp vit at brúka eina offensiva kanningarstrategi. Tað er nú stórt fokus upp á at gera kanningar enntá við mildum sjúkueyðkennum, smittuslóð og avbyrging av smittaðum. Harafturat verða tað eisini gjørdar umboðandi kanningar millum íbúgvar, har summir av borgarum verða kallaðir inn til kanningar, um tey hava sjúkueyðkenni ella ikki.
text: #000056
text: · Matstovur, kaffistovur o.t. kunnu borðreiða eftir serligu leiðreglunum um kropsliga frástøðu o.a. (frá 18. mai)
text: #000059
text: · Starvsfólk í fleiri privatum fyritøkum kunnu møta aftur á arbeiðsplássinum.
text: #000061
text: · Bókasøvn lata upp við útlánum av bókum (frá 18. mai)
text: #000063
text: · Fólkakirkja og samkomur kunnu lata upp á ein heilsuliga ráðiligan hátt (frá 18. mai)
text: #000065
text: Enn er ikki tikin støða til, nær fyribils marknaeftirlitið heldur uppat. Stjórnin boðar frá um hetta í seinasta lagi 1. juni 2020.
text: #000066
text: Um upplatingin førir til, at koronafarsóttin kyknar aftur, verður minka um ferðina í upplatingini. Heilsuverkið skal kunna fylgja við, og vit skulu ansa eftir hvørjum øðrum komandi mánaðirnar.
text: #000067
text: Sundhedsstyrelsen broytir allýsingina av ”vandabólkum”
text: #000068
text: Eftir at hava arbeitt við einari breiðari allýsing av vandabólkum ísv. COVID-19, hevur Sundhedsstyrelsen nú nágreina, hvørjir bólkar eru í vanda fyri álvarsligari sjúku við smittu av koronavirusi.
text: #000069
text: 1.Eldri fólk – alt eftir heilsustøðu
text: #000071
text: Higartil vísa royndir av virusinum, at persónar yvir 70, og serliga persónar yvir 80 ár, eru í størstum vanda at gerast álvarsliga sjúk. Persónar 65 og yngri eru í serligum vanda, um tey hava eina ella fleira kroniskar sjúkur.
text: #000072
text: Eldri yvir 65 verða so statt ikki longur mett at vera í serligum vanda, um tey annars eru frísk og kropsliga virkin. Hetta merkir eisini, at frískar ommur og abbar sleppa at síggja – og klemma – barnabørnini aftur.
text: #000073
text: Yvirvekt sæst ofta í sambandi við kroniskar sjúkur sum diabetes ella hjartaæðrasjúkur. Serliga persónar við einum BMI yvir 35, ella BMI yvir 30 afturat einari kroniskari sjúku, eru í vanda fyri einari álvarsligaru sjúkugongd við COVID-19.
text: #000075
text: 4.Persónar við ávísum kroniskum sjúkum
text: #000076
text: Ikki allar kroniskar sjúkur merkja at man er í serligum vandabólki, serliga um tær fáa góða viðgerð. Her finnur tú listan yvir sjúkunum, ið geva serligan vanda fyri álvarsliga sjúku við COVID-19:
text: #000077
text: 5.Summi børn við kroniskari sjúku
text: #000078
text: Summi børn við kroniskari sjúku kunnu vera í øktum vanda ísv. COVID-19. Hetta eru børn, ið longu – óheft av farsóttini – hava serligar fyriskipanir ísv. skúlagongd og ansing. Hesi børn og teirra familjur fáa ráðgeving á sínum vanliga viðgerðarstaði.
text: #000079
text: Persónar uttan fastan bústað hava ofta ringan møguleika fyri at halda gott reinføri ella fyri at halda kropsliga frástøðu til onnur. Hetta hevur við sær øktan smittuvanda. Harafturat líða nógv uttan fastan bústað eisini av kroniskum sjúkum. Hendan samansetingin ger, at tey eru í serligum vanda fyri álvarsligari sjúkugongd.
text: #000080
text: Hetta er framvegis út frá meginreglini um at vísa varsemi, tí barnakonur eru sum heild meira smittukvæmar. Tað er ikki prógvað, at barnakonur ella ófødda barnið eru í meira vanda fyri álvarsligari sjúkugongd enn onnur. Tó kemur fyri, at barnakonur, ið verða innlagdar orsakað av COVID-19 í triðja trimestri, skulu eiga gjøgnum keisaraskurð áðrenn tíð. Her fylgja vanligu vandarnir fyri mammu og barn.
text: #000081
text: Persónar, ið eru í serligum vanda fyri álvarsliga sjúku vegna smittu av COVID-19, kunnu nú venda sær til egnan lækna fyri at fáa ókeypis koppseting fyri pneumokokkum.
text: #000083
text: Hendan koppsetingin verður serliga bjóðað vandabólkum fyri at minka um vandan at fáa álvarsliga infektión samstundis sum at vandi eisini er fyri at fáa COVID-19.
text: #000084
text: Koppsetingin, sum verður bjóðað serligum bólkum, er so statt ikki ein koppseting fyri COVID-19. Hetta er ein koppseting fyri einari ávísari bakteriu, pneumokok-bakterian, ið í ringasta føri kann elva til álvarsligar sjúkur so sum blóðeitran og lungnabruna.
text: #000085
text: Nøkur fólk eru í størri vanda enn onnur, annaðhvørt orsakað av aldrinum, ella tí tey hava eina aðra sjúku. Tí er tað í fyrstu syftu persónar, ið búgva á ellis- og røktarheimi, persónar yvir 65 ár við kroniskari sjúku og persónar undir 65 ár við serligum vanda fyri at verða sjúk, ið fáa bjóðað koppseting.
text: #000086
text: Fyri at finna útav, um tú ert í vandabólki og kanst fáa koppsetingina ókeypis, sí her:
text: #000087
text: Tú kanst lesa meira um koppsetingina her: 
text: #000088
text: Upprit av tíðindafundi við heilsumálaráðharran og heilsumyndugleikarnar, 20. apríl 2020
text: #000089
text: Vit eru í fyrsta stigi at lata samfelagið upp aftur. Hetta er bert tí, at vit í Danmark hava fingið tamarhald á farsóttini. Upplatingin merkir, at fleiri fólk koma í samband við hvørt annað. So statt hongur upplatingin saman við bæði fleiri kanningum, meðan vit skulu fylgja leiðreglunum, vit kenna, so sum at vaska hendur, hosta og njósa í ermuna, avmarka kropsligt samband, vera heima undir sjúku og vera ansin á støðum við nógvum fólkum.
text: #000090
text: Tað verður arbeitt hart fyri at fáa fleiri kanningar gjørdar, og tær eru her nú. Tað vil siga, at ØLL, ið hava sjúkueyðkenni, skulu kannast. ítøkiliga merkir hetta, at um tú hevur eitt ella fleiri av fylgjandi sjúkueyðkennum: turran hosta, fepur ella ilt við at anda, kanst tú verða kannaður fyri COVID-19. Tú skalt ringja til læknan, ella um tað er uttanfyri vanliga viðtalutíð, ringja til læknavaktina. So verður tú visiteraður til eina kanning skjótast gjørligt. Hetta er mest effektivi hátturin at steðga smittuketini av koronavirus.
text: #000091
text: Tað hava verið stúranir um, at ov fá fólk hava vent sær til læknan. Vit heita á íbúgvarnar um at seta seg í samband við læknan, um tey eru illa fyri ella hava sjúkueyðkenni, sjálvt um tað er tengt at korona ella ikki.
text: #000092
text: Man verður kannaður við at stinga ein vattpinn inn í munnin ella nøsina. Um man er innlagdur á sjúkrahúsi og ikki kann kannast á hendan hátt, verður man kannaður við einari slangu inn gjøgnum nøsina. Kanningin er treytað av ymiskum faktorum, og tað kann verða neyðugt at vera kannaður fleiri ferðir.
text: #000093
text: Í sambandi við koronagongdini í Danmark er nú nógv at gleðast yvir. Tølini halda fram rættan veg og betri enn væntað. Tí kann eitt sindur meira latast upp enn áður ætlað. Samráðingar vera við hinar flokkarnar um, hvat meira skal latast upp, t.d. hvørji arbeiðspláss.
text: #000095
text: Talið av innløgdum og innløgdum á intensivarideild er fallið. Tað hevur riggað at halda frástøðu, og tí skulu vit halda fram við tí. Tað hevur verið ógvusligt fyri okkum øll, at Danmark hevur latið so nógv aftur, men nógv onnur lond eru í verri støðu enn Danmark.
text: #000096
text: Støðan er tann, at tað beint nú eru 380 persónar innlagdir við koronavirus, 93 á intensivarideild og 299 eru deyð. Í Danmark er tamarhald á koronavirusinum í løtuni, og heilsuverkið fær fylgt við.
text: #000097
text: Tað verður gjørt klárt til at lata partar av heilsuverkinum upp, so praktiserandi læknar kunnu taka ímóti sjúklingum, og sjúkrahús kunnu byrja upp á ætlaðar skurðviðgerðir. Sjúklingar, ið hava mest tørv á viðgerð, sleppa framat fyrst. Øll skulu minnast til at venda sær til egnan lækna við sjúku ella sjúkueyðkennum og sum hava tørv á at verða kannað.
text: #000098
text: Allar kommunurnar eri í gongd við at gera klárt til at lata dagstovnar, dagrøktir og skúlar upp aftur við tilmælunum frá heilsumyndugleikunum í huga. Tað verður ein øðrvísi gerandisdagur hjá børnunum, tí tað skal vera meira frástøða millum tey, tey skulu vera meira uttandura og spæla í minni bólkum.
text: #000099
text: 67 kommunur lata fyrsta dagtilboðið upp, og 48 kommunur lata fyrstu skúlarnar upp fyri 0-5. flokkar mikudagin 15. apríl. Hinar kommururnar lata dagstovnar og skúlar upp komandi dagarnar, í seinasta lagi 20. apríl.
text: #000100
text: Vit skulu framhaldandi vera røsk at halda frástøðu og ansa eftir teimum eldru og sárbæru í samfelagnum. Vit kunnu øll saman vera við til at tryggja, at smittan ikki spjaðir seg ov nógv og ov skjótt.
text: #000101
text: Framgongdin er støðug, og tølini ganga rættan veg: 503 eru innløgd, 139 liggja á intensivari deild og 187 eru tíverri deyð.
text: #000102
text: Síðan vísir forsætisráðharrin á, at virusið fyrst rakar, tá ið 3-4 vikur eru farnar, og tí er tað ørkymlandi, at summi fólk byrja at taka tað ov róliga, t.d. við at gera ætlanir um páskaborðhald.
text: #000103
text: Av hesi grund kunngerðir forsætisráðharrin ætlanina fyri 1. stigi at lata Danmark upp aftur. Øll punktini í ætlanini eru við teirri treyt, at øll taka ábyrgd og halda fram við at liva eftir tilmælunum hjá myndugleikunum: vaska hendur, halda frástøðu og ikki hittast ov nógv.
text: #000104
text: Heilsuverkið letur upp aftur fyri øðrum enn korona.Vøggustovur, barnagarðar, frítíðarstovnar og 0-5. flokkar byrja aftur. Á hesum stovnum verða fleiri heilsufaklig fyrivarni tikin. Tað verður fyrst latið upp, tá ið tey eru komin upp á pláss.Fólk á privata arbeiðsmarknaðinum skulu tí byrja at arbeiða aftur, um tað er heilsuliga ráðiligt.
text: #000106
text: Á hesum stovnum verða fleiri heilsufaklig fyrivarni tikin. Tað verður fyrst latið upp, tá ið tey eru komin upp á pláss.
text: #000107
text: Forsætisráðharrin undirstrikar, at alt hetta er treytað av, at framgongdin støðugt heldur fram – og at vit øll hava eina ábyrgd av, at halda leiðreglurnar.
text: #000108
text: Harafturat skulu onnur tiltøk útsetast fýra vikur til 10. mai. Hetta snýr seg m.a. um:
text: #000109
text: At landamørkini eru stongd.At samlingar upp á fleiri enn 10 fólkum eru bannaðar.Herdu leiðreglurnar.At víðariútbúgvingar, bókasøvn, biografar, sølumiðstøðir, kaffistovur eru stongd.At smærri arbeiðispláss so sum hárfríðkanarstovur, tattovørar o.tíl. verða longd.
text: #000110
text: Forsætisráðharrin heitir á øll at skilja hetta og sýna tolsemi. Einki er sum áður – og gerandisdagurin kemur ikki í rættlag aftur fyrr enn um fleiri mánaðir.
text: #000111
text: 6-10. floks næmingar skulu halda fram við undirvísing heima, men próvtøkurnar verða avlýstar, og einans árskarakterir verða givnir. Næmingar, ið enda eina miðnámsútbúgving, skulu til roynd upp á ein øðrvísi og avmarkaðan hátt. Festivalar, marknaðir og onnur stór tiltøk í summar kunnu ikki finna stað: forboðið fyri stórar forsamlingar heldur fram til og við august. Stjórnin og flokkarnir í fólkatinginum fara at vita, um betrast kann um hjálparpakkarnar.
text: #000113
text: Harurmframt endurtekur forsætisráðharrin sína áheitan um, at sýna samfelagsanda, hesu ferð serliga til bankar og stórar leigufyritøkur, ið skulu sýna samhuga – men eisini til borgarar, ið verða bidnir um at stuðla teirra lokalu handlum og virkjum.
text: #000114
text: Í sambandi við sjálvt heilsuverkið lovar forsætisráðharrin fleiri kanningar fyri at fáa greiðu á, hvussu nógv hava havt korona, eins og tað verður arbeitt hart fyri at heilsustarvsfólkini hava alla ta røttu útgerð, tey hava brúk fyri.
text: #000115
text: Til síðst staðfestir forsætisráðharrin, at tað mest umráðandi er, at vit øll hjálpa til: tað er upp til hvønn einstakan at gera sína skyldu. Hetta eru treytirnar fyri, at danska samfelagið so smátt kann lata upp aftur.
text: #000116
text: Upprit av tíðindafundi í Statsministeriet dagf. 30/3 2020
text: #000117
text: Forsætisráðharri Mette Fredeiksen staðfestir, at tiltøkini í Danmark rigga, og vísir á, at tað er framgongd. Hon boðar frá, at Danmark so líðandi kann byrja at lata upp aftur eftir páskir. Hetta krevur tó, at framgongdin heldur fram – og tí skal ikki slakast upp á krøvini nú. Tað er júst nú, vit skulu halda fast, halda frástøðu og tryggja, at tilmælini hjá myndugleikunum verða fylgd. Tað er treytin fyri at danska samfelagið so líðandi kann lata upp aftur eftir páskir. Hinvegin kunnu uppaftur strangari tiltøk verða neyðug. Farsóttin hevur ikki komin í hæddina enn; vit kunnu framhaldandi vænta fleiri sjúk, fleiri innløgd og fleiri andlát. Og hóast tað kann ljóða sum ein mótsøgn at lata Danmark upp, meðan fólk doyggja, snýr hetta seg um, at tamarhald skal vera á sjúkuni. Í komandi viku fer Statsministeriet, saman við formonnunum í flokkunum, at samráðast nærri um at lata samfelagið upp aftur í – og leggja eina ætlan fram í endanum av vikuni. Harauftrat sendir forsætisráðharrin eini boð til serliga tey eldru og illa støddu, ið framhaldandi kunnu rokna við at innrætta lívið eftir smittuvanda. Hetta kann kennast beiskt, men tvørt at siga mugu tey veikastu vera tey sterkastu í hesi tíð. Tó er vón fyri framman, staðfestir hon. Sum tað sær út nú, er tað eydnast okkum at flata kurvina – støðan er enn álvarslig, og nú skulu nógvar kanningar til. Hóast tamarhald er á smittuspjaðingini, hava vit enn eina farsótt.
text: #000118
text: Áheitan frá Sundhedsstyrelsen: Verjið tykkum sjálvi og onnur ímóti korona
text: #000119
text: Hetta skalt tú vita um korona:
text: #000120
text: Í løtuni eru vit mitt í einari álvarsligari farsótt. Tí ræður
  tað um at avmarka vandan fyri at spjaða smittuna. Sundhedsstyrelsen heitir tí
  øll á at fylgja hesum ráðum.
text: #000121
text: – Hevur tú verið nær við onkran, ið vísir tekin upp á
  koronasmittu, skalt tú geva tær eyka far um egin sjúkueyðkenni.
text: #000123
text: – Ansa eftir tínum nærmastu, og um tey eru í serligum
text: #000124
text: – Tá ið sjúkueyðkennini eru burtur, skalt tú vera heima í tvey
text: #000125
text: – Halt frástøðu til onnur í heiminum og halt teg undir dýnuni,
  so nógv sum til ber.
text: #000126
text: – Fá onnur at hjálpa tær við innkeypi og halt samband gjøgnum
text: #000128
text: – Upplivir tú, at sjúkueyðkennini versna, t.d. at fepurin verður
  høgur ella tú fært ilt við at anda, skalt tú ringja til læknan.
text: #000129
text: Verjið tykkum sjálvi fyri at verja onnur.
text: #000130
text: Danmark verður verandi afturlatið til 13. apríl 2020
text: #000131
text: Tíðindafundur var í statsministeriet 23.mars 2020 kl. 15.00.
text: #000132
text: Forsætisráðharri Mette Frederiksen leingir øll koronatiltøk í hesum sambandi til og við 13. apríl 2020.
text: #000133
text: 254 eru innløgd við korona, 55 eru á intensivudeild, og 24 persónar hava latið lív.
text: #000134
text: Stjórnin velur at varðveita øll tiltøk, ið longu eru sett í verk. Høvuðsuppgávan er at forða fyri, at ov nógv gerast álvarsliga sjúk samstundis, og tí verða tiltøkini longd fram til 13. apríl.
text: #000135
text: Forsætisráðharri Mette Frederiksen undirstrikar, at tað er týdningarmikið, at vit øll halda leiðbeiningunum og halda frástøðu, sjálvt um tað kann vera ringt um páskirnar. Áheitanin er, at man ikki skal ferðast, heldur ikki innanhýsis í Danmark.
text: #000136
text: Illa staddar familjur eiga at lata børnini í neyðansing, tí kapasitetur er at ansa børnum og ungum. Tað verður eisini syrgt fyri vallaraheimum, so heimleys eisini eru tryggjað sóttarhald, um tey verða smittað.
text: #000137
text: Heilsumálaráðharrin sigur, at tað verður arbeitt hart upp á at útbyggja og betra um viðgerðarførleikan. Danmark hevur sett seg í samband við Suður Korea við eini áheitan um at taka ímoti tilboðinum um at keypa kanningarútgerð.
text: #000138
text: At enda leggur heilsumálaráðharrin dent á, at tey fegin taka ímóti øllum tilboðum um hjálp. Um man ynskir at hjálpa, skal man fara á coronasmitte.dk. Har er ein leinkja til ‘Danmark hjælper Danmark’, sum man kann venda sær til og fáa eina skjóta meting upp á tilboðið um hjálp.
text: #000139
text: Barnakonur við korona-sjúkueyðkennum skulu kannast áðrenn føðing.
text: #000140
text: Hósdagin 19. mars kom Sundhedsstyrelsen við nýggjum leiðreglum um, hvussu man skal handfara barnakonur og føðandi kvinnur við korona, teirra maka og nýborna barnið.
text: #000141
text: Tá føðandi framyvir koma inn á sjúkrahúsið, skulu tær kannast fyri koronavirus.
text: #000142
text: Vísir kanningin, at barnakonan er smittað, skulu serligar mannagongdir til, har starvsfólkið skal vera í masku og aðrari útgerð. Barnakonan skal eisini vera í masku.
text: #000143
text: Er illgruni um, at tann føðandi er smittað, verður farið við henni, sum um hon er smittað, til hon fær svar upp á kanningina.
text: #000144
text: Ein smittaður maki kann ikki vera við til føðingina. Hetta er eisini galdandi við illgruna um smittu.
text: #000145
text: Ein smittaður maki skal eisini halda seg frá barninum, til viðkomandi ikki hevur víst sjúkueyðkenni í 2 døgn.
text: #000146
text: Fleiri sjúkrahús mæla eisini til, at tað bara er makin, sum er við undir føðingini fyri at minka um smittuvandan.
text: #000147
text: Sjálvt um mamman er smittað við COVID-19, veðrur hon ikki atskild frá barninum, uttan so at hon er í hættisligari støðu, ið krevur viðgerð.
text: #000148
text: Er mamman smittað, men hevur ikki brúk fyri viðgerð, so eru viðmælini, at hon fer heim skjótast gjørligt. Hon fær vegleiðing til at halda eyga við heilsuni hjá barninum.
text: #000149
text: Smittaðar mammur skulu eisini geva bróst, men tað verður mælt til at vaska bróstið við vatn og sápu áðrenn og at vera í masku. Harafturat eisini at vaska hendur ofta og nýta spritt.
text: #000150
text: Týdningarmiklar skanningar halda fram, sum m.a. nakkalegd o.tíl.
text: #000151
text: Væntast kann at føðifyrireikingar kunnu verða avlýstar, og at avtalur við jarðarmóðir verða avgreiddar umvegis telefon. Tó verða tær mest neyðugu vitjaninar og skanningarnar hildnar sum vant, væntandi bert við mammuni við atliti at smittuvanda.
text: #000152
text: Sjúkrahús taka sær av føðingum sum vant, og tað verður undirstrikað, at man ikki skal vera bangin fyri ikki at sleppa inn og føða – tað sleppur man sjálvandi.
text: #000153
text: Statens Serum Institut heitir á allar borgarar um at melda seg til Influmeter í stríðnum móti koronavirusinum.
text: #000155
text: Influmeter byggir á tína sjálvbodna íløgu sum borgari, har tú hvørja viku greðir frá, um tú hevur sjúkueyðkenni, líkamikið um tú hevur verið hjá lækna ella fingið viðgerð.
text: #000156
text: Øll, ið búgva í Danmark, kunnu vera við í Influmeter – børn, ung, eldri, frísk og sjúk. Tú kanst melda teg sjálva/n ella húsfólkið til, eisini sjálvt um tú ella tey longu hava verið sjúk ella eru vorðin tað. Allir luttakarar veita líka gagnligar upplýsingar, bæði tey sjúku, tey sum hava verið sjúk, og tey sum kanska verða tað. So halt teg ikki aftur, sjálvt um tú ikki heldur teg vera sjúka/n ella longu hevur verið tað.
text: #000157
text: Deildin fyri infektiónsepidemiologi, Statens Serum Institut, hevur eftirlit við og fyribyrgir smittandi sjúkur í Danmark og rekur Influmeter, ið er ein partur av samlaða sjúkueftirlitinum í sambandi við sjúkueyðkenni hjá krími, beinkrími og COVID-19.
text: #000158
text: Far til Influmeter á: 
text: #000159
text: Upprit av tíðindafundi í Statsministeriet dagf. 17. mars 2020
text: #000160
text: Forsætisráðharrin leggur út við at strika undir álvaran: 82 eru innløgd, av hesum eru 18 á intensivari deild. Hetta seinna er næstan ein tvífalding upp á eitt døgn. Tað er tí umráðandi, at vit slíta smittuketuna. Tí verður kunnað um nýggj tiltøk, ið eru galdandi frá í morgin 18. mars kl.10 fram til 30. mars:
text: #000162
text: – Tað er ikki loyvi hjá fleiri enn 10 persónum at savnast, bæði innan- og uttandura, til almenn tiltøk. Hetta verður eisini heitt á til privat tiltøk.
text: #000163
text: – Handlarnir fáa sett strangari krøv: tað skal vera gott pláss millum fólk, góð frástøða, kundar skulu hava møguleika at vaska hendur – og hetta er bæði galdandi innan- og uttandura.
text: #000164
text: – Náttklubbar, skeinkistøð o.a. skulu steingja.
text: #000166
text: – Allar sølumiðstøðir, arkadur o.l. skulu steingja – tó ikki matvøruhandlar í sølumiðstøðum.
text: #000167
text: – Allar matstovur, kaffistovur o.a. skulu steingja – men take away er enn í lagið.
text: #000168
text: – Allir danir, ið koma heim frá útlondum skulu strika seg av Danskerlisten, um teir eru skrivaðir upp, og fara í sjálvboðið sóttarhald í 14 dagar.
text: #000169
text: Harumframt løgdu bæði Heunicke, Brorstrøm og Fogde dent á álvaran á støðuni, og at tað er nú, vit skulu fara til verka, um vit vilja náa at lofta avleiðingunum. Eingin kann sleppa sær undan ábyrgd at fylgja tilmælunum hjá heilsumyndugleikunum, tók forsætisráðharrin fram við serligari áheitan til tey ungu.
text: #000170
text: Sum meginregla mældi forsætisráðharrin til, at um man ivast í, um nakað var heilsuliga ráðiligt, t.d. at eta døgurða við vinfólkum, so skuldi man heldur lata vera.
text: #000171
text: Harumframt boðaði hon frá um nýggjar hjálparpakkar, bæði til løntakarar, sjálvstøðug og vinnur, ið flokkarnir í fólkatinginum skulu samráðast um í morgin.
text: #000173
text: Uttanríkisráðið metir, at nakrir danir verða strandaðir uttanlands, men mælir til, at teir finna eitt gott stað at vera. Danmark vil síðan fáa teir heim skjótast gjørligt.
text: #000175
text: Upprit av tíðindafundi í Statsministeriet dagf. 13. mars, kl. 19.00.
text: #000176
text: Fyrst gav stjórnin ein status upp á støðuna viðv. koronavirusinum í Danmark: 802 eru smittað, 23 eru innløgd, hjá 2 er støðan hættislig. Síðan legði Mette Frederiksen fram nýggjastu tiltøkini viðv. spjaðing av korona í Danmark.
text: #000178
text: Fyri tað fyrsta steðga sjúkrahúsini nú við allari óneyðugari viðgerð; tað vil t.d. siga, at skurðviðgerðir ella rutinu-kanningar, ið ikki eru bráðneyðugar, verða útsettar.
text: #000179
text: Fyri tað næsta verður mælt frá allari óneyðugari fráferð til øll lond, og tað verður mælt til at danir, ið eru staddir uttanlands, fara heim; tað vil siga, ikki ferðast úr Danmark, um tað slepst undan, og kom heim skjótast gjørligt, um tú ert uttanlands.
text: #000180
text: Og fyri tað triðja – og higartil mest víðgongda – er, at frá í morgin, leygardagin 14. mars, kl. 12, letur Danmark síni landamørk aftur til 14. apríl. Tískil verður ikki møguligt hjá útlendingum at ferðast inn í Danmark, hvørki loftvegis, sjóvegis, við toki, bussi ella bili, uttan so tey hava eitt sokallað viðurkenningarvert endamál; tað vil t.d. siga, at tey búgva ella arbeiða, skulu vitja ein bráðsjúkan familjulim ella hava samverurætt við børn í Danmark. Landamørkini verða handhevjaði av løgregluni við hjálp frá verjuni. Stjórnin undirstrikar tó, at vørur, serliga matvørur, framhaldandi sleppa tvørtur um markið ótarnaðar, og at tað ikki koma at mangla matvørur. Harumframt kunnu danskir ríkisborgarar framhaldandi ferðast inn í Danmark.
text: #000181
text: Samarbejdspartnere til Mino Danmarks indsats med oversættelse af myndighedernes udmeldinger om covid-19 i Danmark:
text: #000183
text: Vær med til at sikreet ligeværdigt Danmark– for alle!
text: #000184
text: Sammen styrker vi minoritetsetniske danskeresmuligheder, stemmer og samfundsdeltagelse
text: #000185
text: Hvert eneste medlemskab og donation styrker Mino Danmarks legitimitet og eksistensberettigelse.
text: #000186
text: Det gør en forskel og styrker foreningens muligheder for at lykkes med at skabe et lige samfund, uanset etnisk baggrund.
text: #000187
text: Mino Danmark er en interesseorganisation, der arbejder for at styrke minoritetsetniske danskeres muligheder, stemmer og samfundsdeltagelse.
text: #000188
text: Det gør vi ved at skabe nye fællesskaber, bidrage til den demokratiske samtale og ved at søge indflydelse og engagement, der styrker etniske minoriteters position i samfundet.
text: #000189
text: Om MinoStøt MinoJob i MinoNyhederPresseKontakt
text: #000191
text: Hvert medlem gør en forskel. Du kan vælge, om du vil bruge dit medlemskab til at blive en del af Mino Danmark som aktiv frivillig, eller om det er din måde, at støtte vores arbejde på.
text: #000192